Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n ulkoministeri Kerry syytti YK:n ihmisoikeusneuvostoa, -
että sillä on pakkomielle väitetyistä Israelin ”vääryyksistä”.
Hän sanoi USA:n puolustavan juutalaisvaltiota.
Presidentti Obama sanoi, -
että Iranin on sitouduttava jäädyttämään ydintoimintonsa -
ainakin 10 vuodeksi ydinsopimuksen saavuttamiseksi.
Pääministeri Netanjahu pyrki liennyttämään USA:n ja Israelin -
kiristyneitä välejä ja sanoi, että suhde on lujempi kuin koskaan.
USA:n ulkoministeri Kerry syytti YK:n ihmisoikeusneuvostoa, -
että sillä on pakkomielle väitetyistä Israelin ”vääryyksistä”.
Hän sanoi USA:n puolustavan Israelia, jos sitä yritetään eristää.
Puheessaan neuvostolle Genevessä Kerry totesi, -
että neuvoston suhtautuminen Israeliin on ”syvästi huolestuttavaa” -
ja sen keskittyminen Israeliin suhteetonta.
Ihmisoikeusneuvoston pakkomielle Israelia kohtaan -
itse asiassa nakertaa koko järjestön luotettavuutta.
Näin mahdollisesti rajoitetaan sitä hyvää, mitä pitäisi tehdä.
Kenenkään ei pidä epäillä, että USA ei punnitsisi näitä asioita -
reilusti ja kiihkottomasti.
Mutta vastustamme minkä tahansa YK-toimijan tai -tahon yrityksiä, -
satunnaisia tai säännöllisiä, tehdä Israelista laiton paariavaltio, -
ei vain ihmisoikeusneuvostossa vaan missä tahansa.
Vuoteen 2014 mennessä -
Israel oli saanut 50 tuomitsevaa päätöslauselmaa neuvostolta -
sen perustamisesta 2006 lähtien. Juutalaisvaltio sai miltei enemmän -
tuomitsevia lauselmia osakseen kuin muut maat yhteensä.
Nämä 50 lauselmaa muodostivat -
45,9 % maakohtaisista päätöslauselmista.
Vaikka USA päätti boikotoida neuvos- toa George W. Bushin kaudella, -
se pyörsi päätöksensä presidentti Obaman hallinnon aikana.
USA:lla on johtava asema järjestössä.
USA:n ulkoministeri Kerry ja Iranin ulkoministeri Zarif -
käynnistivät ydinneuvottelut Sveitsissä. Raporttien mukaan -
Kerry on painostanut Irania päätöksentekoon, kun taas Iran vaatii-
sen taloutta rampauttaneiden pakotteiden täyttä poistamista.
Osapuolet ovat jo etukäteen pyrkineet syyllistämään toisensa, -
jos neuvotteluissa epäonnistutaan saavuttamaan -
sopimusrungolle asetettu takaraja 31. maaliskuuta.
Kerry sanoo, että Iranin pitää olla valmis kompromisseihin; -
Zarif puolestaan vaatii pakotteiden täydellistä poistamista -
osana mitä tahansa lopullista sopimusta.
Kerry ja Zarif, USA:n energiaministeri Moniz -
sekä Iranin atomienergiajohtaja Salehi ovat keskustelleet eilen ja tänään.
Heidän on määrä päättää tämänkertaiset neuvottelut huomenna.
USA:n presidentti Obama sanoi, -
että Iranin pitäisi sitoutua jäädyttämään ydintoimintonsa -
todistetusti ainakin 10 vuodeksi ydinsopimuksen saavuttamiseksi.
Mahdollisuudet sopimuksen solmimiseksi eivät vielä ole hyvät.
Reuters-uutistoimiston haastattelussa Obama sanoi, että erimielisyydet -
Netanjahun kongressipuheesta ovat olleet häiriötekijä, -
joka ei aiheuta pysyvää tuhoa maiden liittolaissuhteille.
Obama huomautti kuitenkin, että USA:n hallinnon ja Israelin välillä -
on huomattava näkemysero siitä, miten saavuttaa yhteinen tavoite -
eli estää Irania hankkimasta ydinaseita.
On tärkeä ymmärtää, miten vahva USA:n ja Israelin suhde on.
Omalla kaudellani on annettu miljardeja dollareita -
Israelin turvallisuuden hyväksi, mukaan lukien Iron Dome -ohjelma, -
joka on suojannut heitä rajan yli ammutuilta ohjuksilta.
Sotilastiedusteluyhteistyömme on mittavaa, -
eikä tämä ole meidän arviomme, vaan Netanjahun hallituksen.
Tuo side on rikkumaton. On siis tehtävä alun pitäen selväksi, -
miten vahva liittolaisuutemme Israelin kanssa on.
Meillä on myös yhteinen tavoite: varmistaa, ettei Iran saa ydinasetta.
Tähän sitouduin jo senaattorina ollessani.
Tein asiasta juhlallisen lupauksen jo ennen presidenttiyttäni, -
ja kaikki se, mitä olen Irania koskien tehnyt viime vuosien aikana, -
on ollut tuon politiikan harjoittamista.
Huomattava näkemysero on siitä, miten saavutamme tavoitteemme.
Kaikki kiteytyy tähän: Mikä on paras keino taata se, -
ettei Iran voi kehittää ydinasetta?
Obama pyysi Israelin hallitusta ja muita, -
jotka vastustavat Iran-sopimusta, odottamaan ja katsomaan, -
saadaanko Iranin ydinasepyrkimykset estettyä -
neuvotellun sopimuksen myötä.
Jos siis yritämme lyödä lukkoon sopimusta, -
miksi emme malttaisi odottaa: a) Syntyykö sopimusta ylipäänsä?
Hyväksyykö Iran esittämämme ehdot?
Jos Iran todella hyväksyy ehdot, -
jotka takaisivat ainakin 10 vuoden ajaksi, -
ettei Iran kehitä tuona aikana ydinasetta, -
- paikan päällä olevat tarkastajamme -
vakuuttuvat siitä, ettei Iran jatka ohjelmaansa piilossa, -
niin miksi emme tarttuisi sopimukseen?
Etenkin kun tiedämme, että muun muassa pakotteet tai sotilastoimet -
eivät sen paremmin takaa, ettei Iran kehittäisi ydinasetta.
Ei ole hyvää syytä olla antamatta neuvotteluille mahdollisuutta.
Sitten voimme näyttää: -
"Tässä on neuvoteltu sopimus, onko siinä järkeä?"
Luotan, että jos pääsemme sopimukseen, -
siitä tulee sopimus, -
joka melko varmasti estää Irania saamasta ydinasetta.
Ennen puhettaan kongressissa, jossa pääministeri Netanjahu -
varoitti USA:ta ja kansainvälistä yh- teisöä Iranin ydinasepyrkimyksistä, -
Netanjahu puhui amerikanjuutalaiselle AIPAC-järjestölle.
Hän varoitti, että syntyvä Iran-sopimus uhkaa Israelin olemassaoloa -
ja että hänellä on moraalinen velvollisuus puhua avoimesti -
siitä syvästä erimielisyydestä, joka hänellä on Obaman kanssa asiasta.
Aion puhua Iranin hallinnosta, joka uhkaa tuhota Israelin, -
joka ahmii maan toisensa perään Lähi-idässä, -
jolle terrorismi on globaali vientituote, ja joka parhaillaankin -
kehittää kapasiteettiaan valmistaa ydinase, lukuisia ydinaseita.
Israelin pääministerinä -
minulla on moraalinen velvollisuus puhua avoimesti näistä vaaroista, -
kun meillä vielä on aikaa torjua ne.
2 000 vuoden ajan oma kansani, juutalainen kansa, -
oli valtiota vailla, puolustuskyvytön, äänetön.
Olimme täysin voimattomia vihollistemme edessä, -
jotka vannoivat tuhoavansa meidät.
Kärsimme säälimättömistä vainoista ja järkyttävistä hyökkäyksistä.
Emme voineet puhua omasta puolestamme, -
emmekä voineet puolustaa itseämme.
Näin ei ole enää!
Pääministeri Netanjahu pyrki liennyttämään USA:n ja Israelin -
kiristyneitä välejä ja sanoi, että suhde on lujempi kuin koskaan -
ja vahvistuisi entisestään.
Hän sanoi, että yleinen käsitys tulehtuneista väleistä on väärä.
Puheeni ei ole tarkoitus ilmentää epäkunnioitusta presidentti Obamaa -
tai hänen arvostettua asemaansa kohtaan.
Kunnioitan molempia suuresti.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman